google/wiki40b huggingface dataset:
Βουνί Κεφαλονιάς

Η παραγωγή αλατιού στο Βουνί Κεφαλονιάς

Όσοι από τους κατοίκους του χωριού ενδιαφέρονταν να παρασκευάσουν αλάτι έπρεπε να πάνε να το ανακοινώσουν στον πρόεδρο της κοινότητας. Αφού γινόταν λοιπόν το συμβόλαιο, η κοινότητα παραχωρούσε για τέσσερα μόνο χρόνια ένα μέρος της ακτής στην περιοχή (Ακρωτήρι) για να ασχοληθούν οι κάτοικοι με την παρασκευή του αλατιού.
Η περιοχή που γίνεται το αλάτι είναι μια παραλία πετρώδης, στην οποία δημιουργούνται μικρές και μεγαλύτερες λιμνούλες. Τις λιμνούλες αυτές οι ντόπιοι τις ονόμαζαν "λίμπες". Οι λίμπες λοιπόν έπρεπε πρώτα να επισκευαστούν, να κλειστούν δηλαδή από όλες τις μεριές ώστε να μη φεύγει το νερό. Αυτό γινόταν φτιάχνοντας ένα μικρό τοιχάκι από λάσπη γύρω-γύρω από τη λίμπα. Τη λάσπη αυτή την έβρισκαν κοντά στην αμμουδιά: λόγω της υψηλής περιεκτικότητάς της σε αλάτι, είχε την ιδιότητα να "πετρώνει", προσδίδοντας ανθεκτικότητα στα τοιχάκια αυτά. 
Κατόπιν οι λίμπες πλένονταν καλά να φύγουν τα χώματα, με γερό τρίψιμο με σκληρό χόρτο της περιοχής, με την ντόπια ονομασία "λαϊπόδι". Αφού τις ξέπλεναν με άφθονο θαλασσινό νερό, οι κάτοικοι τις γέμιζαν με άλμη από τις μεγαλύτερες λίμνες στα σημεία που δεν φτάνει το κύμα. Η άλμη αυτή μαζευόταν στις λίμνες κατά τη διάρκεια φουρτούνας, όπου τα νερά φτάνουν βαθιά μέσα στην ακτογραμμή. Η άλμη στις λίμνες αυτές παρέμενε αρκετό καιρό, και με τη βοήθεια της θερμότητας από τον ήλιο εξατμιζόταν μέρος του νερού με αποτέλεσμα το διάλυμα να γίνεται πιο περιεκτικό σε αλάτι. Αυτό το διάλυμα χρησιμοποιούσαν οι κάτοικοι ως "μαγιά" για την παρασκευή του δικού τους αλατιού.
Στη συνέχεια λοιπόν οι κάτοικοι γέμιζαν τις λίμπες με την άλμη - "μαγιά". Μια ή δυο μέρες μετά - ανάλογα με τη θερμοκρασία και τις καιρικές συνθήκες - το πρώτο αλάτι έχει δημιουργηθεί σαν κρούστα πάνω στην επιφάνεια της λίμπας και οι κάτοικοι το μαζεύουν. Το αλάτι αυτό λέγεται "αφράλα" στην Κεφαλονιά, και μοιάζει σαν θρυμματισμένο κρύσταλλο λευκού χρώματος. Μόλις μαζευτεί το πρώτο αλάτι, οι λίμπες ξαναγεμίζονται με άλμη και ακολουθείται ξανά η ίδια διαδικασία. Κατά τη διάρκεια του μήνα Αυγούστου - οπότε και γίνεται το αλάτι - ο κάθε νοικοκύρης μπορούσε να παρασκευάσει μέχρι και τετρακόσια κιλά αλάτι, το οποίο κατέληγε στα παντοπωλεία του Ληξουρίου και αποτελούσε συμπλήρωμα στο ετήσιο εισόδημα της οικογένειας.
Οι κάτοικοι του χωριού δεν ασχολούνται πλέον με την παραγωγή αλατιού και η διαδικασία αποτελεί ανάμνηση του παρελθόντος, και μέρος της λαογραφικής παράδοσης του χωριού.
Πέτρος Κάρολος της Ισπανίας

Βιογραφία

Ήταν γιος του Γαβριήλ πρίγκιπα της Ισπανίας και της Μαριάννας-Βικτωρίας των Μπραγκάνσα, κόρης του Πέτρου Γ΄.
Βοώτης

Λοιπά αξιοσημείωτα στον αστερισμό

- Ευρισκόμενος σε μία κατεύθυνση μακριά από το γαλαξιακό επίπεδο, ο αστερισμός αυτός είναι πλούσιος σε μακρινούς γαλαξίες, αλλά είναι σχετικώς αμυδροί. Ο φωτεινότερος από αυτούς είναι ο NGC 5248 στα σύνορα με την Παρθένο, ελλειπτικός, με φαινόμενο μέγεθος 10,3. Στον ραβδωτό σπειροειδή γαλαξία NGC 5874, που απέχει από τη Γη 165 εκατομμύρια έτη φωτός, ανακαλύφθηκε στις 10 Ιανουαρίου 1999 από το αυτόματο τηλεσκόπιο KAIT (ΗΠΑ) υπερκαινοφανής αστέρας (σουπερνόβα) 18ου μεγέθους κατά την ανακάλυψη.
- Το μακρινότερο ίσως αντικείμενο στο Βοώτη είναι ο ελλειπτικός γαλαξίας-ραδιοπηγή κβάζαρ 3C 295: υπολογίσθηκε ότι απέχει 5 δισεκατομμύρια έτη φωτός από τη Γη. Ανήκει στο σμήνος γαλαξιών CL 1409+524. `Αλλος κβάζαρ στο Βοώτη είναι ο H 1413+117 που δημιουργεί το βαρυτικό φακό «Φύλλο Τριφυλλιού» ("Cloverleaf").
- Στις 23 Ιανουαρίου 1999 ανακαλύφθηκε η έκρηξη ακτίνων γ GRB 990123, η πρώτη της οποίας το οπτικό αντίστοιχο παρατηρήθηκε ταυτόχρονα. Μέγιστο φαινόμενο μέγεθος στο ορατό φως 9, περίπου 50 sec μετά την έναρξη καταγραφής ακτίνων γ. Πιθανώς φορέας της είναι γαλαξίας 24ου μεγέθους.
- Ο πάλσαρ (pulsar) J1518+4904 αποτελεί πιθανώς διπλό σύστημα αστέρων νετρονίων με περίοδο περιφοράς 207 ώρες και εκκεντρότητα 0,249. Η απόστασή του από τη Γη υπολογίζεται στα 2.300 έτη φωτός.
Super Socket 7

Χαρακτηριστικά

Η υποδοχή Super Socket 7 παρέχει έναν μπροστινό δίαυλο με την επιπλέον ταχύτητα των 100 MHz, και υποστηρίζει τον δίαυλο AGP, καθώς και τον SPGA.

Συμβατότητα

Είναι προς τα πίσω συμβατό με την υποδοχή Socket 7, που σημαίνει ότι οι επεξεργαστές που απαιτούν την υποδοχή Socket 7, εφαρμόζουν και εδώ, τόσο στις μηχανικές, όσο και στις ηλεκτρικές ιδιότητες. Στην αντίθετη περίπτωση όμως, οι επεξεργαστές που απαιτούν την υποδοχή Super Socket 7, όταν μπουν στην υποδοχή Socket 7 δεν μπορούν να αναπτύξουν την μέγιστη ταχύτητα της προδιαγραφής τους. Άλλοι επεξεργαστές που απαιτούν την υποδοχή Socket 5 είναι μεν συμβατοί ως προς τα μηχανικά χαρακτηριστικά, και εφαρμόζουν στην υποδοχή Super Socket 7. Συχνά όμως, οι μητρικές πλακέτες δεν παρέχουν την απαραίτητη τάση τροφοδοσίας για την λειτουργία των αντίστοιχων επεξεργαστών της υποδοχής Socket 5.
Kill 'Em All

Ιστορία

Οι Metallica αρχικά αποτελούνταν από τους Τζέιμς Χέτφιλντ στα φωνητικά και στη ρυθμική κιθάρα, Λαρς Ούλριχ στα ντραμς, Ντέιβ Μαστέιν στην πρώτη κιθάρα και Ρον ΜακΓκόβνεϊ στο μπάσο. Οι συγκρούσεις του ΜακΓκόβνεϊ με τον Μαστέιν οδήγησαν στην απόλυσή του και στην αντικατάστασή του από τον Κλιφ Μπάρτον. Τον Απρίλιο του 1983 ο Μαστέιν απολύθηκε και αντικαταστάθηκε από τον κιθαρίστα των Exodus Κερκ Χάμμετ, συμπληρώνοντας τη σύνθεση που ηχογραφεί το δίσκο. Ωστόσο, riffs που συνέθεσε ο Μαστείν χρησιμοποιούνται στο δίσκο.
Ο δίσκος αποτελεί το πρώτο δείγμα thrash metal στην ιστορία της μουσικής. Η μουσική του φανερώνει επιρροές τόσο από punk rock, όπως οι Misfits, όσο και από μπάντες του Νέο Κύματος Βρετανικού Heavy Metal (N.W.O.B.H.M) όπως Motörhead, Saxon, Diamond Head και Blitzkrieg. Στην επανέκδοση του δίσκου το 1988 περιλαμβάνονται, μάλιστα και οι διασκευές του Am I Evil? των Diamond Head και το Blitzkrieg της ομώνυμης μπάντας.

Διακρίσεις και διασκευές

Το περιοδικό Rolling Stone κατλεταξε το δίσκο στην 35η θέση των 100 καλύτερων δίσκων της δεκαετίας του '80. Επίσης, στο site metal-rules.com, ο δίσκος αναδείχτηκε 20ος καλύτερος δίσκος στην ιστορία του heavy metal. Τέλος, το 2009 οι αναγνώστες της ελληνικής έκδοσης του περιοδικού Metal Hammer το ανέδειξαν επίσης στην 20η θέση της λίστας με τους 100 καλύτερους heavy metal δίσκους. 
Το Whiplash έχει διασκευαστεί από τους Pantera, τους Destruction και τους Motörhead, διασκευή η οποία έχει βραβευτεί με βραβείο Grammy. Το Phantom Lord διασκευάστηκε το 1998 από τους Anthrax. Το No Remorse έχει διασκευαστεί από τους Cannibal Corpse στο δίσκο Gore Obsessed, ενώ το Seek and Destroy έχει διασκευαστεί από τους Pantera, Testament και Apocalytpica.

Συναυλίες

Τα τραγούδια Hit the Lights, Motorbreath, Jump In the Fire, No Remorse, Metal Militia, Phantom Lord και Whiplash παίζονται μοιρασμένα στη θέση του προτελευταίου κομματιού των setlist της μπάντας.
Το ορχηστρικό Anesthesia (Pulling Teeth), γραμμένο εξ’ ολοκλήρου από τον μπασίστα Κλιφ Μπέρτον, συνοδεία του ντράμερ Λαρς Ούλριχ, δεν παίχτηκε για καιρό μετά το θάνατο του στις 27 Σεπτεμβρίου του 1986. Σήμερα, παίζεται σε ορισμένες περιπτώσεις από τον μπασίστα Ρόμπερτ Τρουχίλο ως φόρος τιμής προς τον Μπέρτον.  
Το Four Horsemen παίζεται περιστασιακά. Το Seek and Destroy παίζεται σε κάθε συναυλία ανεξαιρέτως, κατά τη συντριπτική πλειοψηφία, τελευταίο.
Gettext

Προγραμματιστής

Πρώτα τροποποιείται ο πηγαίος κώδικας ώστε να γίνει δυνατή η κλήση συναρτήσεων της βιβλιοθήκης gettext.
Αυτό στις περισσότερες γλώσσες προγραμματισμού επιτυγχάνεται εσωκλείωντας αλφαριθμητικά, που θα δει ο χρήστης,
στην συνάρτηση gettext . Για οικονομία χρόνου όμως κατά την πληκτρολόγηση, συνήθως αντί του ονόματος αυτής
χρησιμοποιείται το ψευδώνυμο της  _, έτσι ο κώδικας στην C 
printf("My name is %s.\n", my_name);
θα γινόταν
printf(_("My name is %s.\n"), my_name);
Εκτός από την  C, η  GNU gettext έχει και τις ακόλουθες υλοποιήσεις : C++, Objective-C, σενάρια κελύφους, σενάρια bash, Python, GNU CLISP, Emacs Lisp, librep, GNU Smalltalk, Java, GNU awk, Pascal, wxWidgets (μέσω της κλάσης wxLocale), YCP (η γλώσσα YaST2), Tcl, Perl, PHP, Pike, και R. Στις περισσότερες από αυτές η χρήση είναι όπως στη C.
Τρέχοντας το πρόγραμμα xgettext με είσοδο τον πηγαίο κώδικα παράγεται ένα αρχείο .pot, ή πρότυπο (φόρμα), που περιέχει μια λίστα όλων των μεταφράσιμων αλφαριθμητικών που έχουν εξαχθεί από τον πηγαίο κώδικα. Από το παραπάνω παράδειγμα θα προέκυπτε η εξής καταχώριση στο αρχείο .pot:
#: src/name.c:36
msgid "My name is %s.\n"
msgstr ""

Μεταφραστής

Ο μεταφραστής παράγει ένα αρχείο  .po  από την φόρμα που προαναφέραμε χρησιμοποιώντας το πρόγραμμα msginit, και κατόπιν συμπληρώνει της μεταφράσεις. Το msginit 
αρχικοποιεί τις μεταφράσεις ώστε αν για παράδειγμα θέλαμε να δημιουργήσουμε μια μετάφραση στα Γαλλικά θα
τρέχαμε την εντολή
msginit --locale=fr --input=name.pot
Αυτή θα δημιουργήσει ένα αρχείο fr.po. Μια καταχώρηση σε αυτό θα ήταν πχ:
#: src/name.c:36
msgid "My name is %s.\n"
msgstr "My name is %s.\n"
Ο μεταφραστής θα έπρεπα να την διορθώσει είτε με το χέρι είτε με ένα μεταφραστικό εργαλείο όπως το 
poEdit. Οπότε μόλις τελειώσει η καταχώρηση θα έχει τη μορφή:
#: src/name.c:36
msgid "My name is %s.\n"
msgstr "Je m'appelle %s.\n"
Τέλος τα αρχεία  .po files μετατρέπονται σε δυαδικά αρχεία .mo με το πρόγραμμα msgfmt. 
Αυτά είναι τώρα έτοιμα για διανομή μαζί με το πακέτο λογισμικού.

Χρήστης

Ο χρήστης σε συστήματα τύπου Unix, θέτει την μεταβλητή περιβάλλοντος LANG,
και το πρόγραμμα θα δείξει τα αλφαρηθμητικά στην επελεγμένη γλώσσα αν υπάρχειένα αρχείο  .mo γι'αυτή.
Νέα Μαλεσιάδα Αιτωλοακαρνανίας

Ιστορία

Από τη Μαλεσιάδα κατάγονταν και ο αγωνιστής της επανάστασης του 1821 Σταμούλης Μαλεσιάδας (το χωριό οφείλει το όνομά του στην οικογένεια), που έπεσε μαχόμενος ηρωικά στη μάχη της Πλάκας. Ο γιος του Νικόλαος συνέχισε το ηρωικό έργο του πατέρα του με τη συμμετοχή του σε διάφορες μάχες του αγώνα.Στο Μεσολόγγι έπεσαν ακόμα μαχόμενοι και οι Μαλεσιάδας Κώστας, Μαλεσιάδας Ζώης καθώς και ο Λισγάρης Θ.
Σταθμός Νερατζιώτισσα

Ιστορικό

Στα αρχικά σχέδια κατασκευής του σταθμού, προβλεπόταν η κάλυψή του από μεγάλο χωροδικτύωμα που σχεδίασε ο Ισπανός αρχιτέκτονας Σαντιάγο Καλατράβα. Το χωροδικτύωμα αυτό θα είχε την ίδια τεχνοτροπία με το στέγαστρο του παρακείμενου Ολυμπιακού Σταδίου και τις άλλες παρεμβάσεις που ολοκλήρωσε ο ίδιος αρχιτέκτονας στον χώρο του Ολυμπιακού Αθλητικού Κέντρου Αθήνας το 2004. Τελικά επιλέχθηκε μια συμβατικότερη κατασκευή, λόγω προβλημάτων στατικότητας που βρέθηκε ότι εμφάνιζε το αρχικώς προτεινόμενο χωροδικτύωμα. Ο σταθμός εγκαινιάστηκε στις 6 Αυγούστου 2004.
Ο σταθμός Νερατζιώτισσα εμφάνιζε μάλλον χαμηλή επιβατική κίνηση την πρώτη περίοδο της λειτουργίας του, λόγω της χαμηλής πυκνότητας πληθυσμού στην περιοχή του. Η κίνησή του όμως αυξήθηκε σημαντικά από τα τέλη του 2005, όταν δίπλα στον σταθμό άνοιξε το εμπορικό κέντρο The Mall.

Περιγραφή

Ο σταθμός αποτελείται από τρία επίπεδα. Στη βάση του βρίσκονται οι αποβάθρες του προαστιακού, στη νησίδα της Αττικής Οδού. Διαθέτει κεντρική αποβάθρα και γραμμή εναπόθεσης αμαξοστοιχιών.
Στο κορυφαίο επίπεδο βρίσκονται οι αποβάθρες του μετρό, τα εκδοτήρια των εισιτηρίων και κάποια εμπορικά καταστήματα. Διαθέτει δύο πλευρικές αποβάθρες. Ο σταθμός συνδέεται μέσω πεζογέφυρας, με το εμπορικό κέντρο The Mall.
Αστερίσκος (τυπογραφία)

Ο αστερίσκος (*) είναι ένα τυπογραφικό σύμβολο σε σχήμα αστεριού, ανυψωμένο σε σχέση με το υπόλοιπο κείμενο, που χρησιμοποιείται ευρύτατα σε όλο τον κόσμο κυρίως για παραπομπές ενός κειμένου. Οι ακτίνες του αστερίσκου είναι συνήθως πέντε ή έξι στον αριθμό, ενώ χειρόγραφα μπορεί να περιλαμβάνει και οκτώ ακτίνες.

Προέλευσης ονόματος

Ο όρος προέρχεται από την αρχαία ελληνική λέξη ἀστερίσκος, μικρός αστέρας, αστεράκι, αφού πρόκειται για μια αποτύπωση της συμβατικής εικόνας ενός μικρού αστεριού.
Heavy Load

Βιογραφία

Οι Heavy Load δημιουργήθηκαν το 1976 από τους αδελφούς Ράγκνε Γουάλκβιστ (φωνητικά και κιθάρα) και Στίρμπιορν Γουάλκβιστ (φωνητικά, τύμπανα), μαζί με τον Μίκαελ Μπάκλουντ (μπάσο). Τον Ιούλιο του 1978, ηχογράφησαν το πρώτο τους άλμπουμ με τίτλο "Full Speed at High Level", με μπασίστα τον Νταν Μολέν, το οποίο κυκλοφόρησε το Νοέμβριο του ίδιου έτους μέσω της Heavy Sound. Η δισκογραφική εταιρεία χρεοκόπησε λίγους μήνες αργότερα και τα μέλη του συγκροτήματος ίδρυσαν την δική τους εταιρεία με την ονομασία Thunderload Records.
Το 1979, εντάχθηκε στην σύνθεση του συγκροτήματος ο κιθαρίστας Έντι Μαλμ, πρώην μέλος των Highbrow, και οι Heavy Load κυκλοφόρησαν το ΕΡ "Metal Conquest" τον Σεπτέμβριο του 1981. Το καλοκαίρι του επόμενου έτους, ηχογράφησαν στο Decibel AB Studio τον δίσκο "Death or Glory", ο οποίος εκδόθηκε τον Οκτώβριο του 1982, με σινγκλ του άλμπουμ το "Take Me Away".
Στις 4 Ιανουαρίου του 1983 βιντεοσκοπήθηκε το "Heavy Load Live", το οποίο κυκλοφόρησε αργότερα μέσα στην χρονιά σε μορφή VHS. Ακολούθησε ο δίσκος "Stronger than Evil" τον Οκτώβριο του ίδιου έτους, ο οποίος ήταν και ο τελευταίος που κυκλοφόρησε το συγκρότημα. Γκεστ συμμετοχή πραγματοποίησε ο Φιλ Λάινοτ των Thin Lizzy στα κομμάτια "Free" και "Stronger than Evil". Η επιτυχία του άλμπουμ ώθησε το συγκρότημα να προγραμματίσει μία ευρωπαϊκή περιοδεία, η οποία τελικά ακυρώθηκε λόγω της αποχώρησης του μπασίστα Τόμπιορν Ράνιεσε.
Το 1985, ο Αντρέας Φριτζ έγινε μέλος του σχήματος και υπέγραψαν στην δισκογραφική εταιρεία WEA, κυκλοφορώντας το σινγκλ "Monsters of the Night". Την επόμενη χρονιά, οι αδελφοί Γουάλκβιστ ίδρυσαν τα Thunderload Studios, όπου οι Candlemass ηχογράφησαν το άλμπουμ "Epicus Doomicus Metallicus". Μετά από αυτό, οι Heavy Load πέρασαν στον πάγο και σύντομα διαλύθηκαν.
Το συγκρότημα αναγνωρίζεται ως μεγάλη επιρροή του power metal κινήματος και κομμάτια τους έχουν διασκευάσει γνωστά συγκροτήματα του είδους όπως οι HammerFall, Battleroar, Noble Savage και Axevyper.
Τον Μάρτιο του 2017, ανακοινώθηκε ότι οι Στίρμπιορν και Ράγκνε Γουάλκβιστ έχουν αναλάβει το remastering των αυθεντικών αναλογικών ταινιών ηχογράφησης στο studio Atlantis Grammofon της Στοκχόλμης, με σκοπό την επανέκδοση της δισκογραφίας τους μέσω της ελληνικής δισκογραφικής εταιρείας No Remorse, γιορτάζοντας έτσι την τεσσαρακοστή επέτειο από την κυκλοφορία του ντεμπούτου τους.
Αραχνοτετραβοράνιο(10)

Ιστορία

Η (δομή) της τάξης των βορανίων διευκρινίστηκε χρησιμοποιώντας ανάλυση με περίθλαση ακτίνων Χ από την ερευνητική ομάδα Λίπσκομπ (Lipscomb et Al) κατά τη δεκαετία του 1950. Τα δεδομένα της ανάλυσης έδειξαν την παρουσία πολυπυρηνικών (συνήθως τριπυρηνικών) δεσμών δύο ηλεκτρονίων. Αργότερα, η ανάλυση βασίστηκε σε δεδομένα υψηλής ευκρίνειας ακτίνων X για να επιτύχει ανάλυση υψηλής πυκνότητας ηλεκτρονιακού φορτίου. Η σύγκριση των δεδομένων περίθλασης ακτίνων X και περίθλασης ηλεκτρονίων έδωσε τα ακόλουθα μήκη δεσμών και δεσμικές γωνίες:  B₁-B₂: 184 pm, B₁-B₃: 171 pm, <B₂B₁B₄: 98 ̊, Β-Η: 119 pm, Β₁-Hμ: 133 pm, Β₂-Ημ: 143 pm.

Παραγωγή

Το τετραβοράνιο μπορεί να παραχθεί με αντίδραση ανάμεσα σε οξύ και βοριούχο  μαγνήσιο (Mg₃B₂). Εναλλακτικά χρησιμοποιούνται επίσης το βοριούχο αργίλιο (AlB) ή το βοριούχο βηρύλλιο (Be₃B₂). Επίσης, η υδρόλυση βοριούχου μαγνησίου. Η υδρογόνωση αλογονιδίων του βορίου (BX₃) σε υψηλή θερμοκρασία και η πυρόλυση διβορανίου(6) δίνουν επίσης τετραβοράνιο. Η υδρόλυση βοριούχου μαγνησίου ήταν μια από τις πρώτες αντιδράσεις που χρησιμοποιήθηκαν για την παραγωγή τετραβορανίου και δίνει σχετικά υψηλή απόδοση, πιο συγκεκριμένα περί το 14%. Το φωσφορικό οξύ αποδείχθηκε το πιο αποτελεσματικό οξύ για την παραγωγή τετραβορανίου από βοριούχο μαγνήσιο, τουλάχιστον σε σύγκριση με το υδροχλωρικό οξύ (HCl) και με το θειικό οξύ (H₂SO₄). Όπως προαναφέρθηκε, η αντίδραση αλογονιδίων του βορίου με υδρογόνο, παρουσία υδριδίων μετάλλων και σε υψηλές θερμοκρασίες, επίσης παράγει τετραβοράνιο.

Ασφάλεια

Επειδή η ένωση οξειδώνεται εύκολα, πρέπει να διατηρείται υπό κενό. Το τετραβοράνιο αναφλέγεται όταν έρθει σε επαφή με τον αέρα, το οξυγόνο ή το νιτρικό οξύ (HNO₃). Τα βοράνια γενικά, που φυσικά συμπεριλαμβάνουν το τετραβοράνιο, έχουν αποδειχθεί πολύ τοξικά και καταστροφικά για τα βιολογικά συστήματα. Σταθερή μικρή έκθεση κουνελιών ή αρουραίων σε αυτά τα χημικά κατέληξε στο θάνατό τους.
Αταμιράτ

Επισκόπηση

Στις κοντινές πόλεις και χωριά περιλαμβάνεται το Μούκρι, το Αμιντέργια, το Σούρχι και το Κιίκτσι.
Η πόλη εξυπηρετείται από το Αεροδρόμιο του Αταμιράτ το οποίο βρίσκεται 2 μίλια (3 χλμ) από το κέντρο της πόλης. Τον Αύγουστο του 2012, η εθνική εταιρεία Τουρκμενιστάν Airlines ανακοίνωσε ένα διεθνή διαγωνισμό για να σχεδιάσει και να κατασκευάσει ένα νέο συγκρότημα με ικανότητα εξυπηρέτησης 100 επιβατών ανά ώρα. Τον Φεβρουάριο του 2013, ανατέθηκε μια οδική γέφυρα που θα συνδέει την πόλη με το χωριό Κερκίτσι. 
Το 1999, η σιδηροδρομική γραμμή από το Τουρκμεναμπάτ προς το Αταμιράτ ολοκληρώθηκε, συνδέοντας το Αταμιράτ στο σιδηροδρομικό δίκτυο του Τουρκμενιστάν, χωρίς να χρειάζεται να χρησιμοποιηθεί παράκαμψη από το Ουζμπεκιστάν. Στα τέλη του 2016, μια σιδηροδρομική γραμμή χτίστηκε νότια, προς το Ιμαμναζάρ στα σύνορα με το Αφγανιστάν και μια άλλη προς την Ακίνα, μετατρέποντας το Αταμιράτ σε ένα σιδηροδρομικό κόμβο. Αυτό αναμένεται να γίνει μέρος του σιδηροδρομικού διαδρόμου διαμέσου του βόρειου Αφγανιστάν.
Το προηγούμενο όνομα της πόλης ήταν το Κέρκι, και ήταν μια τουρκοποιημένη προφορά του περσικού ονόματος Καρκούχ (کرکوه) που σημαίνει "Κουφό Βουνό". Η πόλη μετονομάστηκε αργότερα σε Αταμιράτ από τον πρόεδρο Σαπαρμουράτ Νιγιαζόφ προς τιμήν του πατέρα του Αταμιράτ Νιγιαζόφ, ο οποίος είχε εργαστεί ως δάσκαλος, πριν σκοτωθεί στο Β΄ Παγκόσμιο Πόλεμο.
780 Αρμενία

Φυσικά χαρακτηριστικά

Η μέση διάμετρος της Αρμενίας εκτιμάται σε 94,40 χιλιόμετρα. O φασματικός τύπος της είναι άγνωστος, ενώ το άλβεδό της είναι 0,050, είναι δηλαδή ένας σκουρόχρωμος αστεροειδής.
Σλοβακικές βουλευτικές εκλογές του 1990

Βουλευτικές εκλογές πραγματοποιήθηκαν στη Σλοβακία στις 8 και 9 Ιουνίου του 1990, παράλληλα με τις ομοσπονδιακές τσεχοσλοβακικές εκλογές. Ήταν οι πρώτες εκλογές μετά από τη Βελούδινη Επανάσταση και οι πρώτες δημοκρατικές εκλογές από το 1946. Το κόμμα Λαός ενάντια στη βία (VPN) προέκυψε ως η μεγαλύτερη πολιτική δύναμη στο Σλοβάκικο Εθνικό Συμβούλιο, κερδίζοντας 48 από τις 150 έδρες. Μετά τις εκλογές, ο Βλαντιμίρ Μέτσιαρ του VPN διαμόρφωσε έναν μεγάλο συνασπισμό με το Χριστιανοδημοκρατικό Κίνημα (KDH).

Εκλογικό σύστημα

Αυτές ήταν οι μόνες εκλογές, που απαιτούνταν το όριο του 3% για την είσοδο στο κοινοβούλιο. Στις βουλευτικές εκλογές του 1992, αυτό το όριο αυξήθηκε στο 5%.
Τίφα

Η Τίφα ή (Σίφαι) ήταν αρχαία βοιωτική παραθαλάσσια πόλη, που αποτελούσε επίνειο των Θεσπιών. Βρισκόταν στις ακτές του Κορινθιακού κόλπου στην θέση του σημερινού οικισμού Αλυκή. Η πόλη περιβαλλόταν από ισχυρά τείχη τμήματα των οποίων σώζονται σε καλή κατάσταση μέχρι σήμερα. Από την Τίφα καταγόταν ο Τίφυς, ο οποίος ήταν Κυβερνήτης της Αργούς κατά την Αργοναυτική εκστρατεία. Προς τιμήν του διοργανωνόταν γιορτή στην Τίφα.
Παναθηναϊκός (καταδύσεις)

Ιστορία

Το τμήμα καταδύσεων του Παναθηναϊκού ιδρύθηκε το 1947. Το 1950 ξεκίνησε η κατασκευή κολυμβητηρίου στο γήπεδο της Λεωφόρου Αλεξάνδρας. 
Ο Παναθηναϊκός κατέκτησε 3 Πανελλήνια πρωταθλήματα καταδύσεων, 19 ατομικά πρωταθλήματα στην πλατφόρμα ανδρών και 6 ατομικά πρωταθλήματα στο τραμπολίνο ανδρών. Ο Γιώργος Καναρέλης ήταν από τους πρώτους αθλητές του Παναθηναϊκού που διακρίθηκαν καθώς από το 1952 έως το 1962 κατέκτησε 8 ατομικά πρωταθλήματα στην πλατφόρμα και ήταν ο κορυφαίος αθλητής του συλλόγου εκείνη την περίοδο.
Το 1969 ο Παναθηναϊκός κατέκτησε Πανελλήνιο πρωτάθλημα καταδύσεων με το Βαγγέλη Ηλιάδη να κατακτά και το ατομικό πρωτάθλημα στο τραμπολίνο. Η πρωταθλήτρια ομάδα του Παναθηναϊκού αποτελούταν από τους Ηλιάδη, Θανασούλα, Αντωνόπουλο και Θεοχάρη ( βλ.Αθλητική Ηχώ 29/8/1969 σελ.2)  Το 1972 ήρθε το δεύτερο πρωτάθλημα για τον Παναθηναϊκό με το Βαγγέλη Ηλιάδη να κατακτά την πρωτιά και στην πλατφόρμα και στο τραμπολίνο. Το 1975 ο Παναθηναϊκός αναδείχθηκε για τρίτη φορά πρωταθλητής Ελλάδας και πάλι ο Βαγγέλης Ηλιάδης πρώτευσε και στις δυο κατηγορίες. 
Το τμήμα καταδύσεων επανιδρύθηκε το 2011 σε επίπεδο ακαδημιών. Το 2013 οι μικροί αθλητές του Παναθηναϊκού κατέκτησαν το Κύπελλο Άνοιξης, τον πρώτο ομαδικό τίτλο για το τμήμα μετά από 38 χρόνια, και τον Ιούνιο κατέκτησαν τον τίτλο στο πανελλήνιο πρωτάθλημα μικρών κατηγοριών. Το 2014 κατέκτησαν το Πανελλήνιο Πρωτάθημα στην Α-Β κατηγορία, που έγινε στον Βόλο, με 60 βαθμούς έναντι 31 βαθμών της Αθλητικης ακαδημίας αστεριών Θεσσαλονίκης και 28 βαθμών του ΑΝΟ Αργυρούπολης, καθώς και τα Κύπελλα Χριστουγέννων και Άνοιξης. Στο πρωτάθλημα ανδρών-γυναικών κατέλαβε την 3η θέση με 25 βαθμούς, 5 λιγότερους από τον πρωταθλητή. Το 2015 ο Παναθηναϊκός κατέκτησε το κύπελλο Χριστουγέννων, το πρωτάθλημα Α-Β κατηγοριών, ενώ κατέκτησε και το πρωτάθλημα ανδρών-γυναικών για πρώτη φόρα μετά από 40 χρόνια, συγκεντρώνοντας 74 βαθμούς (έναντι 66 του ΝΟΒΑ), δύο χρυσά μετάλλια από το Νίκο Μόλβαλη και τέσσερα χάλκινα.

Τρέχουσα σύνθεση

Νίκος Μόλβαλης, Δημήτρης Μόλβαλης, Λεωνίδας Αθανασάκος, Ευστάθιος Μπαρμπόπουλος, Αθανάσιος Τσιρίκος, Νικολέτα Νίκα, Κωνσταντίνα Καραθανασοπούλου, Βασιλεία Μαντινίδη, Άννα-Μαρία Σαχίνη.
In the Closet

Πληροφορίες για το τραγούδι

Το τραγούδι γράφθηκε από τους Μάικλ Τζάκσον και Τέντι Ρίλεϊ, και μιλά για το πως κρατά κανείς μια σχέση μυστική μεταξύ των αγαπημένων. Το Closeted είναι ιδίωμα της αγγλικής γλώσσας που χρησιμοποιείται όταν ένας δεν είναι ανοικτός για μια πτυχή της ζωής του, ιδίως όσον αφορά τον σεξουαλικό προσανατολισμό του. Παρά το όνομα του κομματιού, οι στίχοι δεν αναφέρονται σε κρυφό σεξουαλικό προσανατολισμό αλλά σε κρυφή σχέση - Don't hide our love/ Woman to man. Η The New York Times δήλωσε, «Μόνο ο Τζάκσον θα μπορούσε να χρησιμοποίησει τέτοιο τίτλο για τραγούδι ετερόφυλης σχέσης...» Το Rolling Stone περιέγραψε το κομμάτι ως «απαλά ονομασμένο» αλλά «αποφασιστικά ετερόφυλο». Το μουσικό βίντεο του τραγουδιού δείχνει τον Μάικλ Τζάκσον με την Ναόμι Κάμπελ. Τα γυναικεία φωνητικά δόθηκαν αρχικά στην «Mystery Girl» (Κορίτσι-Μυστήριο) αλλά αργότερα αποκαλύφθηκε ότι άνηκαν στην Πριγκίπισσα Στέφανι του Μονάκο. Η Κάμπελ ξαναηχογράφησε τους στίχους για το μουσικό βίντεο.
Το τραγούδι, με τη βαριά βιομηχανική κρούση και την uptempo διευθέτηση, ήταν τυπικό για το new jack swing ύφος του Τέντι Ρίλεϊ. Τα μοναδικά, επηρεασμένα από την Ανατολή, backing φωνητικά φθάνουν μέχρι το κρεσέντο στο middle eight imbue του τραγουδιού με μια ερωτική άκρη που συνήθως λείπει από τη μουσική του Τζάκσον. Τα φωνητικά του είναι ψιθυριστά και υποτονικά στη μεγαλύτερη διάρκεια του κομματιού, μαζί με λαχάνιασμα, στεναγμούς και ανατριχιασμούς. Γενικά θεωρείται ως ένα από τα προκλητικά singles με στίχους όπως ...And if it's aching, you have to rub it.
Το τραγούδι ποτέ δεν εκτελέστηκε κατά τη διάρκεια του Dangerous World Tour (ωστόσο, κατά τη διάρκεια μιας συναυλίας στη Τουλούζη, το συγκρότημα έπαιξε μια μικρή ενοργάνιση πριν το Man In The Mirror), αλλά μια short version, με την εισαγωγή του She Drives Me Wild ήταν το τρίτο τραγούδι του ποτ πουρί συμπεριλαμβανομένου του Scream και του They Don't Care About Us κατά το HIStory World Tour. Τα λόγια της Πριγκίπισσας Στέφανι αντικαταστάθηκαν από μια ζωντανή ομιλία.

Συνεργασία με την Μαντόνα

Το In the Closet αρχικά σχεδιαζόταν ως ντουέτο του Τζάκσον με την Μαντόνα. Σύμφωνα με μια συνέντευξη, που έδωσε η τραγουδίστρια στον Βρετανό δημοσιογράφο Τζόναθαν Ρος, η Μαντόνα είπε ότι εργάστηκε σε μερικές λυρικές ιδέες για το τραγούδι αλλά όταν τις παρουσίασε στον Μάικλ, αυτός θεώρησε ότι ήταν πολύ προκλητικές και αποφάσισαν να μην συνεχίσουν τη συνεργασία.

Μουσικό βίντεο

Στο μουσικό βίντεο του κομματιού, με διευθυντή τον Χέρμπ Ρίττς, ο Τζάκσον φαίνεται να χορεύει με τη Ναόμι Κάμπελ. Το βίντεο γυρίστηκε στα τέλη του Μαρτίου του 1992, στη Σάλτον Σι, στη Καλιφόρνια, και έκανε τη πρεμιέρα του στις 23 Απριλίου 1992. Αυτό το βίντεο ήταν το πιο σεξουαλικά προκλητικό κομμάτι, και απαγορεύθηκε στη Νότια Αφρική λόγω των εικόνων του.

Remixes

Για να κρατήσει τη μόδα της αρχής της δεκαετίας του 1990, αρκετά remixes ανατέθηκαν από τον Τζάκσον και κυκλοφόρησαν σε maxi CD από τους DJ/Παραγωγός Φράνι Κνάκλς και Τόμμι Μούστο. Αυτές οι δύο εκδοχές συμπεριλήφθηκαν στο remix άλμπουμ Dangerous - The Remix Collection, με τους τίτλους The Reprise και The Underground Mix.